जींद के उपायुक्त श्री अमित खत्री ने बताया कि जी.आई.एस. लैब में राजस्व, सिंचाई, कृषि, चुनाव, पंचायत, पुलिस, शिक्षा आदि विभागों का डाटा भी तैयार किया जा रहा है। उन्होंने बताया कि जी.आई.एस. लैब में सेटेलाइट टैक्नोलॉजी का प्रयोग कर तैयार किया गया डाटा सुरक्षित रहता है। जिससे आम नागरिकों के समय और धन दोनों की बचत होगी। आने वाले समय में सभी विभागों के डाटा को ऑनलाइन भी कर दिया जाएगा। जिससे आम नागरिक घर पर बैठे इंटरनेट के माध्यम से जानकारी हासिल कर सकेगा। जानकारी भी ऐसी जिसमें प्रत्येक व्यक्ति की रूचि रहती है। नगर परिषद की परिधि में प्रोपर्टी आईडी नं., पानी और सिवरेज की सुविधा, प्रोपर्टी टैक्स, राजस्व रिकॉर्ड, पुलिस चौकी, वैध अथवा अवैध कालोनियों की बाउंडरी, सड़कें, नहर, रेलवे लाइन, बस स्टोपिज जैसी सार्वजनिक सुविधाओं की सूचना घर बैठे ही देख सकेगे। इसके अलावा, सरकारी विभागों की लोकेशन भी जान सकते है। प्रथम चरण में जींद नगर परिषद के प्रोपर्टी टैक्स का रिकॉर्ड तैयार किया जा रहा है जिससे जल्द ही पूरा कर लिया जाएगा।